Приложение № 2.2

Важи за докторантите, зачислени след 01.01.2019 г.

ОЦЕНКА НА ПОДГОТОВКАТА НА ДОКТОРАНТИ В БАН

ПО КРЕДИТНА СИСТЕМА

(**От ПРАВИЛНИК за дейността на Центъра за обучение (ЦО) и Академичния съвет (АС) при БАН**

[**http://edu.bas.bg/documents/pravilnik/2025\_07\_16.pdf**](http://edu.bas.bg/documents/pravilnik/2025_07_16.pdf))

Осигуряването на подготовката на докторантите в БАН в рамките на Докторантското училище и изпълнението на образователната им и научна програма става въз основа на кредитна система. Докторантът се допуска до предзащита, ако е набрал минимум 200 кредита. Кредитите се набират от следните дейности на докторанта:

1. Изпълнение на образователната програма

(Задължителен минимум от 130 точки)

1.1. Успешно положен изпит по базов специализиран предмет – 40 точки

1.2. За зачетен допълнителен курс за осъществяване на обща базова

подготовка в съответното научно направление или в интердисциплинарно

направление, свързано с темата на дисертацията – 20 т. с минимум 2 курса х 20 т. =

40 т.;

1.3. Успешно положен изпит по езикова подготовка – 25 т.;

1.4. Успешно положен изпит по компютърни умения – 25 т.

2. Апробация на изпълнението на научната програма

(Задължителен минимум от 40 точки)

Докладване пред научни форуми на научни резултати по темата на дисертацията:

2.1. Доклад пред научен семинар на ПНЗ – 8 т.;

2.2. Доклад пред научно мероприятие в страната – 24 т.;

2.3. Доклад пред научно мероприятие в чужбина или пред международно

научно мероприятие у нас – 32 т.

3. Публикации на научни резултати по темата на дисертацията

(Задължителен минимум от 30 точки)

Точките, свързани с публикациии на научни резултати по темата на дисертацията трябва да бъдат съобразени с минималните изисквания по научни области от „ ПРАВИЛНИК ЗА УСЛОВИЯТА И РЕДА ЗА ПРИДОБИВАНЕ НА НАУЧНИ СТЕПЕНИ И ЗА ЗАЕМАНЕ НА АКАДЕМИЧНИ ДЛЪЖНОСТИ В БЪЛГАРСКА АКАДЕМИЯ НА НАУКИТЕ “, приет с Решение на ОС на БАН от 20.05.2024 г.

|  |  |  |  |  |  |  |
| --- | --- | --- | --- | --- | --- | --- |
| **Област 5. Технически науки**  Професионални направления 5.1. Машинно инженерство, 5.2. Електротехника, електроника и автоматика, 5.3. Комуникационна и компютърна техника, 5.4. Енергетика, 5.5. Транспорт, корабоплаване и авиация, 5.6. Материали и материалознание, 5.7. Архитектура, строителство и геодезия, 5.8. Проучване, добив и обработка на полезни изкопаеми, 5.9. Металургия, 5.10. Химични технологии, 5.11. Биотехнологии, 5.12. Хранителни технологии, 5.13. Общо инженерство    Таблица 1. Минимални изисквани точки по групи показатели за различните научни степени и академични длъжности | | | | | | |
| Група от показатели | Съдържание | Доктор | Доктор на  науките | Главен асистент | Доцент | Професор |
| А | Показател 1 | 50 | 50 | 50 | 50 | 50 |
| Б | Показател 2 | - | 100 | - | - | - |
| В | Показатели 3 или 4 | - | - | - | 100 | 100 |
| Г | Сума от показателите от 5 до 11 | 30 | 100 | - | 200 | 200 |
| Д | Сума от показателите от 12 до 15 | - | 100 | - | 50 | 100 |
| Е | Сума от показателите от 16 до края | - | - | - | - | 150 |

| Таблица 2. Брой точки по показатели (Област 5. Технически науки) | | |
| --- | --- | --- |
| Група от показатели | Показател | Брой точки |
| А | 1.  Дисертационен труд за присъждане на образователна и научна степен "доктор" | 50 |
| Б | 2.  Дисертационен труд за присъждане на научна степен "доктор на науките" | 100 |
| В | 3. Хабилитационен труд - монография | 100 |
| 4.  Хабилитационен труд - научни публикации (не по-малко от 10) в издания, които са реферирани и индексирани в световноизвестни бази данни с научна информация | 60/n за всяка публикация |
| Г | 5.  Публикувана монография, която не е представена като основен хабилитационен труд | 30 |
| 6.  Публикувана книга на базата на защитен дисертационен труд за присъждане на образователна и научна степен "доктор" или за присъждане на научна степен "доктор на науките" | 30 |
| 7.  Научна публикация в издания, които са реферирани и индексирани в световноизвестни бази данни с научна информация | 40/n или разпределени в съотношение на базата на протокол за приноса |
| 8.  Научна публикация в нереферирани списания с научно рецензиране или в редактирани колективни томове | 20/n или разпределени в съотношение на базата на протокол за приноса |
| 9. Публикувана глава от колективна монография | 10/n |
| 10.  Реализирани авторски проекти в областта на архитектурата или дизайна | 30/n |
| 11.  Водеща (самостоятелна) творческа изява в областта на архитектурата или дизайна | 35 |
| Д | 12.  Цитирания или рецензии в научни издания, реферирани и индексирани в световноизвестни бази данни с научна информация или в монографии и колективни томове | 10 |
| 13. Цитирания в монографии и колективни томове с научно рецензиране | 3 |
| 14.  Цитирания или рецензии в нереферирани списания с научно рецензиране | 2 |
| 15.  Рецензии за реализирани авторски продукти в специализирани издания в областта на архитектурата или дизайна | 10 |
| Е | 16. Придобита научна степен "доктор на науките" | 40 |
| 17.  Ръководство на успешно защитил докторант  (n е броят съръководители на съответния докторант) | 40/n |
| 18. Участие в национален научен или образователен проект | 10 |
| 19. Участие в международен научен или образователен проект | 20 |
| 20. Ръководство на национален научен или образователен проект | 20 |
| 21. Ръководство на международен научен или образователен проект | 40 |
| 22. Привлечени средства по проекти, ръководени от кандидата | 1 точка за всеки 5000 лв. |
| 23.  Публикуван университетски учебник или учебник, който се използва в училищната мрежа | 40/n |
| 24.  Публикувано университетско учебно пособие или учебно пособие, което се използва в училищната мрежа | 20/n |
| 25. Публикувана заявка за патент или полезен модел | 20 |
| 26. Призната заявка за полезен модел, патент или авторско свидетелство | 40 |
|  | 27. Награди на конкурси за архитектура или дизайн, дадени от национални професионални форуми и организации | 10 |
|  | 28. Награди на конкурси за архитектура или дизайн, дадени от професионални форуми и организации в чужбина | 20 |